ส่วนที่ 2 : การรับรองความถูกต้องของข้อมูล

การรับรองความถูกต้องของข้อมูลในแบบแสดงรายการข้อมูลประจำปีนั้น
ให้ผู้มีอำนาจลงนามผูกพันบริษัทฯ[1] ลงลายมือชื่อพร้อมทั้งประทับตราบริษัทฯ (ถ้ามี)
ในแบบแสดงรายการข้อมูลประจำปี
พร้อมทั้งมอบอำนาจให้บุคคลใดลงนามกำกับเอกสารในแบบแสดงรายการข้อมูลประจำปีแทนด้วย
โดยให้ใช้ข้อความและรูปแบบ ดังนี้

“บริษัทฯ ได้สอบทานข้อมูลในแบบแสดงรายการข้อมูลประจำปีฉบับนี้แล้วด้วยความระมัดระวัง บริษัทฯ
ขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทฯ ขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทฯ และบริษัทย่อยแล้ว

(2) บริษัทฯ ได้จัดให้มีระบบการเปิดเผยข้อมูลที่ดี เพื่อให้แน่ใจว่าบริษัทฯ
ได้เปิดเผยข้อมูลในส่วนที่เป็นสาระสำคัญทั้งของบริษัทฯ และบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทฯ ได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทฯ ได้แจ้งข้อมูลการประเมินระบบการควบคุมภายใน ณ วันที่ 19 กุมภาพันธ์ 2552
ต่อผู้สอบบัญชีและกรรมการตรวจสอบของบริษัทฯ แล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทฯ
และบริษัทย่อย

ในการนี้ เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทฯ
ได้รับรองความถูกต้องแล้ว บริษัทฯ ได้มอบหมายให้ นายมนัส องค์สรณะคม
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ นายมนัส
องค์สรณะคม กำกับไว้ บริษัทฯ จะถือว่าไม่ใช่ข้อมูลที่บริษัทฯ
ได้รับรองความถูกต้องของข้อมูลแล้วดังกล่าวข้างต้น

  --------------- ------------ ------------------- --------------------------------------------------------------
  ชื่อ – สกุล                     ตำแหน่ง              ลายมือชื่อ**

                                                   

  1. นางสาวศิริกุล   ธนสารศิลป์     รองประธานกรรมการ    ....................................................……

                                                   

  2. นายอำนวย     บำรุงวงศ์ทอง   กรรมการผู้จัดการ       ............................................................

                                                   

  ผู้รับมอบอำนาจ                                      

                                                   

  1. นายมนัส       องค์สรณะคม    กรรมการบริษัท         ........................................................….
  --------------- ------------ ------------------- --------------------------------------------------------------

ทั้งนี้มาตรา 89/20*** แห่งพระราชบัญญัติหลักทรัพย์และตลาดหลักทรัพย์ พ.ศ. 2535
ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
กำหนดให้กรรมการและผู้บริหารต้องร่วมกันรับผิดต่อบุคคลที่ซื้อขายหลักทรัพย์ของบริษัทในความเสียหายใดๆ
อันเกิดขึ้นเนื่องจากการเปิดเผยข้อมูลต่อผู้ถือหุ้นหรือประชาชนทั่วไป
โดยแสดงข้อความที่เป็นเท็จในสาระสำคัญหรือปกปิดข้อความจริงที่ควรบอกให้แจ้งในสาระสำคัญในกรณีของงบการเงินและรายงานเกี่ยวกับฐานะการเงินและผลการดำเนินงานของบริษัทฯ
หรือรายงานอื่นใดที่ต้องเปิดเผยตามมาตรา 56 หรือมาตรา 199
โดยมิได้จำกัดความรับผิดไว้เฉพาะกรรมการและผู้บริหารที่ลงลายมือชื่อรับรองความถูกต้องของข้อมูลในเอกสารดังกล่าวเท่านั้น
อย่างไรก็ดี กรรมการหรือผู้บริหารซึ่งสามารถพิสูจน์ได้ว่า
โดยตำแหน่งหน้าที่ตนไม่อาจล่วงรู้ถึงความแท้จริงของข้อมูลหรือการขาดข้อมูลที่ควรต้องแจ้งนั้น
ย่อมไม่มีความรับผิดตามมาตรา 89/20

หมายเหตุ

  ** พร้อมทั้งประทับตราบริษัท (ถ้ามี)

  *** ใช้บังคับกับบริษัทฯ ที่อยู่ภายใต้บังคับของหมวด 3/1 แห่งพระราชบัญญัติหลักทรัพย์
  และตลาดหลักทรัพย์ พ.ศ. 2535
  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
  เท่านั้น

  []

  []

[1] ^() ให้แนบเอกสารหลักฐานประกอบด้วย